«Real» yarimhimoyachisi Isko kamida bir yarim oy davomida futbol o‘ynamaydi. As nashri xabariga ko‘ra, futbolchiga ko‘richakning zo‘rayishi tashxisi qo‘yilgan. U yaqin orada jarrohlik amaliyotidan o‘tadi, keyin esa tiklanish jarayonini boshlaydi. Futbolchi 28 oktabr kuni Ispaniya chempionati 10-turi doirasida «Barselona»ga qarshi kechadigan o‘yinni ham o‘tkazib yuboradi. Madridliklar jamoasi bosh murabbiyi Xulen Lopetegi uning holati haqida ma’lumot bergan. «Men shifokorlar bilan gaplashdim. Menga aytishdiki, barchasi yaxshi kechsa, u tez orada safga qaytadi. Har qanday jarohat - yomon yangilik. Endi biz uning o‘rnida asosiy tarkibda kim o‘ynashini hal qilib olishimiz kerak. Bunday holatlar butun mavsumga ta’sir ko‘rsatadi», deya ispaniyalik mutaxassisning so‘zlarini keltirgan ispan nashrlari. Joriy mavsumda ushbu futbolchi «Real» safida barcha turnirlar doirasida 7 o‘yinda maydonga tushib, 2 gol urgandi.